GiliGold/VAD_KnessetCorpus huggingface dataset:
ראובן ריבלין: אם אתה מחייב אותו להוועץ - -
עוזי לנדאו: לא להוועץ, אלא להחליף דעות.
עוזי לנדאו: אני רוצה שיהיה שם משהו מהדיאלוג.
ראובן ריבלין: אם כן, לכתוב יזמין במקום יזמן.
סאלח טריף: אני מציע לתקן את הסעיף הזה.
סאלח טריף: מדובר בראש ממשלה וראש אופוזיציה, ואלה לא שני ילדים קטנים.
סאלח טריף: הכל ייתכן היום, וצריך להשאיר אופציה לשניהם להחליט שהם לא מקיימים את העדכון החודשי.
סאלח טריף: צריך לחשוב על זה ששניהם מסכמים על כך.
יהושע שופמן: אם כתוב שהוא יזמין, אז הם לא ייפגשו.
סאלח טריף: אם יש מצב שאין צורך בחוק, צריך להשאיר לשני האישים הגדולים האלה, להחליט שהחודש הם לא מקיימים את העדכון.
יהושע שופמן: לכן נכתוב יזמין ולא ייפגש.
סאלח טריף: אבל אתה משאיר את האופציה האחת הזאת לראש האופוזיציה, ויכול להיות מצב שאני ראש האופוזיציה לא רוצה ללכת, כי אני לא רואה טעם בעדכון.
סאלח טריף: הכוונה שלנו היא שהאקט הזה הוא לא עניין פוליטי מחאתי, או לחייב מישהו לפגוש מישהו.
סאלח טריף: לכן, אני חושב שאם בקטע הזה יש חובה חוקית שאחת לחודש ייפגשו, ואם שניהם החליטו שלא ייפגשו, למה להעמיד אותם בפני מצב כזה שהם לא מקיימים את לשון החוק?
ראובן ריבלין: יזמן זו מלה שאומרת שיש סמכות שמזמינה אותך, ואתה חייב לבוא.
ראובן ריבלין: יזמין זו מלה שמשמעותה פגישה.
ראובן ריבלין: פגישה יכולה להיעשות רק בין שני אנשים, כלומר MEETING.
ראובן ריבלין: לכן, הוא מזמין את הצד השני, ואם הצד השני לא רוצה לבוא, הוא לא בא, אבל ראש הממשלה מקיים את חובתו להזמין אותו פעם בחודש, וזה הדבר שנובע מהמלה יזמין.
סאלח טריף: ומה קורה במצב שחודש אחד הם לא ייפגשו?
יהושע שופמן: אני יכול לקבל תוספת בסוף הסעיף, שאומרת אלא אם כן הסכימו ראש הממשלה וראש האופוזיציה אחרת.
סאלח טריף: אני מציע לחשוב על זה.
ראובן ריבלין: לדעתי, זה מובן מאליו.
ראובן ריבלין: לדעתי צריך לכתוב במקום "יזמן" "יזמין", וזה חוק מצויין.
עוזי לנדאו: בדברי ההסבר לסעיף 2, לגבי תנאי עבודתו ושכרו של ראש האופוזיציה, דברי ההסבר מדברים על כך ששכרו של ראש האופוזיציה יהיה כשל שר.
סיגל קוגוט: הנוסח אינו מחייב.
סיגל קוגוט: הכוונה היא שלא יפחת שכרו.
עוזי לנדאו: דבר נוסף, לגבי כך שתקבע ועדת הכנסת את תנאי עבודתו של ראש האופוזיציה, השאלה שלי היא אם נקבע דבר כזה פעם אחת, אם לא יכולה ועדת כנסת ברצותה, במרכאות, להתעלל בראש אופוזיציה מסויים, לעשות לו את זה בכוונה.
יהושע שופמן: אי אפשר לקבע דברים ולמנוע שיקול דעת.
סאלח טריף: האפשרות הזאת היא יותר מאשר בלתי סבירה.
עוזי לנדאו: בסדר.
סאלח טריף: נלך למיזוג של שתי ההצעות.
ארבל אסטרחן: אם נקבל את הנוסח הממשלתי, יש שני תיקונים שאני רוצה לציין.
ארבל אסטרחן: אחד זה להחליף את יזמן ביזמין, והשני הוא לגבי הסעיף הראשון בו נאמר שראש האופוזיציה יהיה חבר כנסת מהסיעה הגדולה ביותר מסיעות האופוזיציה, להוסיף בו שמבין סיעות שוות בגודלן, זו שזכתה במספר הקולות הרב ביותר.
ארבל אסטרחן: לגבי הסתייגויות, חה"כ פורוש הגיש הסתייגות.
סאלח טריף: תרשמי מי הגיש הסתייגויות.
סאלח טריף: האם יש כאן הסתייגות מהותית של חה"כ פורוש?
ארבל אסטרחן: הוא רוצה שזה יחול לא רק על ראש האופוזיציה, אלא גם על ראשי כל הסיעות.
סאלח טריף: נגד – אין
סאלח טריף: ההצעה למזג את שתי ההצעות אושרה.
סאלח טריף: נגד – 3
סאלח טריף: אני מבקש לאשר את שתי ההצעות בעניין ראש האופוזיציה - הצעת חוק הכנסת (תיקון מס' 10) (ראש האופוזיציה) – הצעת ח"כ עוזי לנדאו, והצעת חוק הכנסת (תיקון מס' 7) (ראש האופוזיציה), הכנה לקריאה שניה ושלישית.
סאלח טריף: ה צ ב ע ה בעד – 4 נגד – אין הנושא אושר.
סאלח טריף: דיון חוזר בהצעה לתיקון סעיף 59 לתקנון הכנסת בדבר סיכום הדיון במליאה
סאלח טריף: אנחנו עוברים לנושא הבא, של דיון חוזר בהצעה לתיקון סעיף 59 לתקנון הכנסת בדבר סיכום הדיון במליאה.
סאלח טריף: חה"כ ריבלין, אתה זוכר שעמדנו במצב מביך במליאה, בנושא סיכום החלטות.
ראובן ריבלין: אני מציע לאמץ, כמו שהצעתי אז, את הצעתו של חה"כ בני אלון, שההצבעה שקיבלה את ההפרש הכי גדול, זאת ההצבעה שנתקבלה, במידה שיש שתי הצעות דומות.
סאלח טריף: אז תביא את זה לדיון נוסף עם חה"כ אלון.
סאלח טריף: אנחנו עוברים לקביעת דיון בהצעות חוק.
סאלח טריף: ההצעה עוברת לוועדת החינוך והתרבות.
סאלח טריף: נשמעו הצעות להעביר את הדיון בהצעת החוק לוועדת החוץ והבטחון או לוועדת הכספים או לוועדת העבודה, הרווחה והבריאות.
סאלח טריף: מי בעד להעביר את ההצעה לוועדת החוץ והבטחון?
סאלח טריף: בעד – 3
סאלח טריף: ההצעה עוברת לוועדת החוץ והבטחון.
סאלח טריף: מי בעד להעביר את ההצעה לוועדת הכספים?
סאלח טריף: ההצעה עוברת לוועדת הכספים.
סאלח טריף: הצעת חוק העונשין (תיקון – השארת ילד), התש"ס-1999 – של חבר הכנסת זבולון אורלב (פ/729).
ראובן ריבלין: זה צריך ללכת לוועדת החוקה.
ראובן ריבלין: כל דבר צריך ללכת לוועדה הסטטוטורית.
סאלח טריף: בינתיים זה נשאר.
סאלח טריף: הצעת חוק סמכויות שעת חירום (מעצרים) (תיקון – פדיון שבויים), התש"ס-2000 – של חבר הכנסת דני נווה.
סאלח טריף: (פ/1785).
סאלח טריף: נשמעה הצעה להעביר את הדיון בהצעת החוק לוועדת החוקה, חוק ומשפט.
ראובן ריבלין: זה צריך לעבור לוועדת החוקה.
אליעזר זנדברג: זה צריך לעבור לוועדת החוץ והבטחון, כי יש פה אלמנטים שאתה לא מפרסם אותם.
ראובן ריבלין: השאלה אם היתה בקשה לחוץ ובטחון.
סאלח טריף: אני מסכים לחוץ ובטחון.
ראובן ריבלין: אני מציע לשאול מה הממשלה רוצה.
סאלח טריף: קביעת ועדה לדיון בהצעות לסדר היום.
סאלח טריף: הצעה לסדר היום בנושא "מציאת מאות ארגזים עם עצמות אדם במרתפי "הדסה" – של חבר הכנסת דוד אזולאי (2836).
סאלח טריף: נשמעו הצעות להעביר את הנושא לדיון בוועדת הפנים ואיכות הסביבה או לוועדת החינוך והתרבות.
סאלח טריף: חברי הכנסת הנכבדים, בוקר טוב, אני מתכבד לפתוח את ישיבת ועדת הכנסת ואני מבקש הקשבה - - -
סאלח טריף: אין לנו זמן עכשיו.
רחבעם זאבי: אין לנו זמן אבל אין לנו עצבים.
רחבעם זאבי: אני רוצה להסביר מה הבעיה.
סאלח טריף: אני לא יכול, אני מצטער מאד.
רחבעם זאבי: אם אתה לא יכול – אני אסביר זאת בלי הרשות שלך.
סאלח טריף: לא, אני מבקש, כי אם אתה רוצה - - -
רחבעם זאבי: הצעה לסדר.
סאלח טריף: בבקשה, אבל מהר.
רחבעם זאבי: עם כינון הכנסת החמש עשרה, סיעות האיחוד הלאומי – ישראל ביתנו ביקשו להתאחד ביחד כדי לקבל ייצוג - - -
סאלח טריף: חבר הכנסת זאבי, זה לא הנושא הנדון, אני מודה לך מאד.
רחבעם זאבי: אבל זאת הצעה לסדר - - -
בנימין אלון: אתם מושכים את זה שנה - - -
רחבעם זאבי: אתם - - -
סאלח טריף: תודה, תודה.
רחבעם זאבי: זה לא יילך.
רחבעם זאבי: לא ניתן לך.
בנימין אלון: - - -
רחבעם זאבי: אתם עושים חוכא ואיטלולא מהחוק ומהכנסת - - -
בנימין אלון: אתם צוחקים מהחוק - - -
סאלח טריף: סדר יומה של ועדת הכנסת – בקשת היועץ המשפטי לממשלה להסרת חסינותו - - -
בנימין אלון: הכנסת לא תעבוד אם יש סיעה של שבעה חברים שלא יכולה לעבוד - - -
סאלח טריף: חבר הכנסת בני אלון, אני אוציא אותך - - -
בנימין אלון: אתה יכול להוציא אותי, יש לך סמכות, אבל הכנסת לא תעבוד.
סאלח טריף: מדובר על נושא רגיש - - -
רחבעם זאבי: והנושא שלנו לא רגיש?
רחבעם זאבי: שנה שלמה מקפחים סיעה של שבעה ח"כים - - -
סאלח טריף: רבותיי, אם אתם תמשיכו – הסדרנים יוציאו אתכם.
רחבעם זאבי: שהסדרנים יוציאו אותנו.
סאלח טריף: חבר הכנסת בני אלון, אני קורא אותך לסדר פעם ראשונה.
סאלח טריף: רבותיי, על סדר יומנו - - -
סאלח טריף: אני מבקש שקט.
סאלח טריף: אפשר לשבת בשקט, בבקשה?
צבי הנדל: אי אפשר להסכים לכך שתשתלטו בכוח על הכנסת.
סאלח טריף: אני מבקש מהסדרנים להוציא אותם.
בנימין אלון: אני מבקש ממך - - -
סאלח טריף: אני מבקש - - -
סאלח טריף: אני מבקש מסדרני הכנסת להוציא אותם.
סאלח טריף: חבר הכנסת בני אלון, אני קורא אותך לסדר ואם לא תשתוק – תצא בבקשה.
צבי הנדל: לא הכל בכוח.
סאלח טריף: אני מבקש ממך.
צבי הנדל: שנה שלמה אתה מתעסק עם זה.
צבי הנדל: תתפטר מהוועדה אם אתה לא יכול - - -
רחבעם זאבי: יש פה סיעה מקופחת ולא אכפת לך.
סאלח טריף: אני קורא אותך, חבר הכנסת זאבי, שלוש פעמים לסדר.
רחבעם זאבי: - - - תחזור בך.
רחבעם זאבי: - - -
סאלח טריף: חבר הכנסת זאבי הנכבד, אני קורא אותך לסדר פעם ראשונה.
צבי הנדל: תתפטר.
סאלח טריף: אתה יושב פה, אתה לא חבר הוועדה - - -
סאלח טריף: אני מבקש אותך לצאת.
סאלח טריף: אני מבקש מהסדרן של הכנסת להוציא את חבר הכנסת - - -
סאלח טריף: רבותיי.
בנימין אלון: לא יכול להיות שסיעה לא יכולה לתפקד - - -
ראובן ריבלין: אני מבקש מחברי הכנסת, יש פה נושא רגיש מאד - - -
סאלח טריף: נו באמת, חבר הכנסת זאבי.
סאלח טריף: אתה פעם שנייה עושה את זה.
סאלח טריף: אני קורא אותך - - -
סאלח טריף: רבותיי, תעזרו לי, אל תפריעו לי.
סאלח טריף: רבותיי, התכנסנו בעניין - - -
סאלח טריף: די, בבקשה.
סאלח טריף: אם לא תשתוק אני גם אוציא אותך.
בנימין אלון: אם יש סיעה בכנסת שלא יכולה לעבוד – הכנסת כולה - - -
סאלח טריף: אני קורא אותך לסדר פעם שלישית.
סאלח טריף: אתה יכול לצאת החוצה?
צבי הנדל: אני מבקש לסגור את הישיבה עד שאתה לא תפתור את הבעיה.
סאלח טריף: אני מבקש מסדרני הכנסת להוציא - - -
סאלח טריף: בבקשה ממך, תשמור על כבוד הכנסת ותצא.
בנימין אלון: - - - אתה יודע שזה ציני.
בנימין אלון: גם אתה וגם יושב ראש הכנסת הבטחתם - - -
סאלח טריף: מה אתה רוצה שאני אעשה?
צבי הנדל: סאלח, מתי אתה מתפטר?
צבי הנדל: (חברי הכנסת צ' הנדל וב' אלון מוצאים מהאולם)
סאלח טריף: רבותיי, אנחנו דנים בבקשתו של היועץ המשפטי לממשלה להסיר את חסינותו של חבר הכנסת יצחק מרדכי.
סאלח טריף: ביום ראשון נמסר לי גם על ידי חבר הכנסת מרכדי וגם על ידי היועץ המשפטי לממשלה שחבר הכנסת מרדכי איננו מעוניין בשימוע לכן אנחנו מקיימים היום את הישיבה הקצרה הזאת.
סאלח טריף: אני מבקש מכם מאד שתעזרו לי לסיים את הישיבה בזמן.
אליקים רובינשטיין: אדוני היושב ראש, חברי הוועדה, צר לי על הנסיבות אבל עליי למלא את חובתי ואנחנו כאן, מתוך כבודה של הוועדה, מלכתחילה חשבנו שהואיל ויש הסכמה להסרת החסינות, הפרוצדורה המקוצרת תחול ולא תהיה ישיבה בהשתתפותנו אבל כשנמסר לנו שחבר הכנסת מרדכי הודיע שהוא רוצה לומר כמה דברים – זאת כמובן זכותו, ביקשנו גם אנחנו לומר את עיקרי הדברים.
אליקים רובינשטיין: מיותר לציין שזה מעמד קשה מבחינת כל הנוכחים ואין צורך להכביר מילים.
אליקים רובינשטיין: אנחנו מייצגים את האינטרס הציבורי של הצורך לאכוף את החוק והשוויון לפניו ובעבירות שבהן מדובר בצד החומרה שיש במעשים אם הם יוכחו בבית המשפט וישנו גם הצורך להאבק בתופעות של פגיעה בנשים, בוודאי כשמדובר בנושאי תפקידים בכירים, - האינטרס הציבורי בעניין הזה לא יכולה להיות לגביו מחלוקת.
אליקים רובינשטיין: חבר הכנסת מרדכי הודיע שבהתאם לאופציה שבחוק החסינות הוא מסכים לנטילת החסינות לכן נוכח ההודעה הזאת וגם כדי לא לפגוע בכבודם של כל הנוגעים בדבר, המתלוננות וגם חבר הכנסת מרדכי, אני לא אפרט יותר בגוף הראיות.
סאלח טריף: תודה אדוני היועץ המשפטי לממשלה.
יצחק מרדכי: אדוני היושב ראש, חברי הוועדה, חבריי חברי הכנסת, היועץ המשפטי לממשלה, היועץ המשפטי של הכנסת, הודעתי על הסכמתי להסיר את חסינותי כדי שבית המשפט יוכל לברר את שאלת אשמתי.
יצחק מרדכי: בנסיבות שנוצרו אין מנוס מהכרעת בית המשפט.
יצחק מרדכי: זאת הדרך היחידה בה אוכל להוכיח את חפותי.
יצחק מרדכי: לפני כשלושה חודשים הוגשה תלונה נגדי, על ידי עובדת משרדי, ומיד עם הגשתה יצאתי לחופשה כדי לאפשר לחקירה להתנהל בצורה תקינה.
יצחק מרדכי: עם תחילת הפרשה החל נגדי מסע של שיסוי והכפשה חסר תקדים וחסר רסן שכמוהו לא ידעה המדינה.
יצחק מרדכי: מן הרגע שהחלה החקירה הותר דמי.
יצחק מרדכי: שום כלל אלמנטרי של הגינות כלפי שמו הטוב של אדם וכלפי כבודו לא נשמרו.
יצחק מרדכי: הואשמתי, הורשעתי ונענשתי ללא משפט ועל פי הבל פה של כל מי שחפץ להרסני כאילו לא קיים משפט והכל באיצטלה של דאגה למוסר ולנורמות.
יצחק מרדכי: הדבר נעשה תוך התעלמות מן הכלל הבסיסי שאשמתו של אדם חייבת להיות מוכחת בבית המשפט.
יצחק מרדכי: למרות זאת גזרתי על עצמי שתיקה מוחלטת במשך כל התקופה מלבד הצהרה קצרה שמסרתי בעת יציאתי לחופשה.
יצחק מרדכי: סברתי כי אסור לי להיגרר לתגובות ישירות או עקיפות ואסור לי ליטול חלק במשפט הלינץ' שמתנהל נגדי.
יצחק מרדכי: רבים פנו אליי ואמרו לי כי שתיקתי פועלת נגדי אך למרות זאת המשכתי בשתיקתי כי ידעתי שיש אך ורק תרופה אחת והיא הלחימה בבית המשפט לגוף העניין ותוך התמודדות עם חומר העדויות והעובדות.
יצחק מרדכי: זהו אסון ליחיד אך גם אסון לחברה, חבריי חברי הכנסת, אם ניתן "לשפוט" בה אדם "ולהרשיעו" ובעצם לגזור את דינו בדרך של פגיעה בו – לעתים פגיעה אנושה כמעט חסרת תקנה.
יצחק מרדכי: במשך שלושת החודשים האחרונים חזיתי על בשרי את התופת והשאול ומה שמחזק אותי יותר מכל הוא האמונה באלוקי ישראל והאמונה שלמרות זאת יש עדיין משפט בישראל.
יצחק מרדכי: אני מאמין כי בית המשפט מתנתק מן המערכת הזאת של לחצים והשפעות ופוסק על פי הראיות ועל פי הצדק.
יצחק מרדכי: את כל חיי הקדשתי למדינה.
יצחק מרדכי: לחמתי במלחמות עקובות מדם אך מלחמתי זו היא הקשה מכולן.
יצחק מרדכי: את כל מה שיש לו לומר להגנתי ויש לי הרבה מאד מה לומר, - אציג בבית המשפט ואני מאמין כי לאחר שבית המשפט ישמע את הראיות – בעזרת השם הוא יזכה אותי מן האישומים.
יצחק מרדכי: בנסיבות שנוצרו, אדוני היושב ראש, חבריי חברי הכנסת, אני מבקש להסיר את חסינותי כדי לאפשר את קיומו של המשפט.
יצחק מרדכי: תודה.
סאלח טריף: תודה אדוני חבר הכנסת יצחק מרדכי.
סאלח טריף: רשות הדיבור ליועץ המשפטי לממשלה.
אליקים רובינשטיין: אדוני היושב ראש, משפט קצר.
אליקים רובינשטיין: חבר הכנסת מרדכי דיבר על שיסוי והכפשה.
אליקים רובינשטיין: אני אינני יודע, אני יכול לשער למי הוא מתכוון, אני מקווה שהוא לא מתכוון לתביעה הכללית.
אליקים רובינשטיין: אין אדם נתפס על צערו ויש לנו הכבוד לחבר הכנסת וקודם השר; לא היתה לנו, כמובן, שום כוונה של הכפשה ועשינו את עבודתנו בלי שום פגיעה או כוונה לפגוע בשום אדם.
אליקים רובינשטיין: זה מה שרציתי לומר.
סאלח טריף: תודה אדוני.
סאלח טריף: חברי הכנסת, לאור העובדה שחבר הכנסת יצחק מרדכי מסכים, כפי שהוא הודיע עכשיו בכתב ובעל פה, להסיר את חסינותו, המקרה הנדון הוא מסוג המקרים שאנחנו לא צריכים להתעמק בהם או לדון בהם, לכן אני מבקש מכם לאפשר את מיצוי ההליך בבית המשפט בצורה מהירה ונאותה, ולהצביע על אישור בקשתו של היועץ המשפטי לממשלה.
סאלח טריף: על פי הנחייתו של היועץ המשפטי של הכנסת, מר צבי ענבר, ובהתאם לסעיף 101 א' לתקנון, לא ניתן להחליף חברים בישיבה אלא אם כן חבר הוועדה הודיע מראש כי נבצר ממנו להשתתף בישיבה ואני מודיע שחבר הכנסת אבשלום וילן מחליף את חברת הכנסת זהבה גלאון.
סאלח טריף: האם יש חברים אחרים שאינם חברי הוועדה?
מאיר שטרית: מי שאיננו חבר הוועדה לא יצביע.
סאלח טריף: אני מבקש לאפשר לחבר הכנסת מרדכי לחתום על פי הפרוצדורה ותקנון הכנסת, על הודעתו שהוא מסכים להסרת חסינותו, כדי לייתר את ההצבעה במליאת הכנסת.
סאלח טריף: אני מבקש שהיועץ המשפטי יאפשר זאת כדי שנוכל להצביע מיד.
סאלח טריף: אני מודה לחברי הוועדה על הייצוג ומתנצל על שארע בפתיחה של הישיבה שהיתה סוערת.
סאלח טריף: אני מבקש להבהיר לכל חברי הכנסת שבאו בטענות שהעניין הזה איננו תלוי בי או בהתנהלותה של הוועדה אלא לעניינים שקשורים בין אופוזיציה לקואליציה וגם לסיעות הבית.
סאלח טריף: אני מקווה מאד, חבר הכנסת זאבי, שהעניין הזה ייפתר במהרה אבל המחאה הושמעה - - -
רחבעם זאבי: במשך שנה אתם אומרים לנו את זה.
סאלח טריף: אדוני היועץ המשפטי של הכנסת מר צבי ענבר, האם אפשר לקיים עכשיו את ההצבעה?
צבי ענבר: עד שלא תהיה פנייה חתומה בכתב – אין לוועדה הסכמה.
סאלח טריף: אם כך אני מבקש מכולכם דקה נוספת של איפוק כדי שנוכל לקבל בכתב את הסכמתו של חבר הכנסת מרדכי להסרת חסינותו, ולאחר מכן נצביע.
סאלח טריף: אני מבקש אתכם להמתין.
רחבעם זאבי: צריך להבטיח שבמליאה לא תתקיים הצבעה.
סאלח טריף: לא תהיה כזאת.
סאלח טריף: יש גם אישור של חריגה לישיבת הוועדה, של מספר דקות, מלגלוש לתוך ישיבת המליאה.
סאלח טריף: אני מבקש אתכם להתאפק.
אליקים רובינשטיין: אתה צריך להודיע לכנסת, כמובן, - - -
סאלח טריף: אני אודיע, ודאי, כאשר נסיים את התהליך.
סאלח טריף: אני חוזר ומבהיר שחברי הכנסת שנמצאים כאן, שאינם חברים בוועדת הכנסת, לא ישתתפו בהצבעה.
סאלח טריף: ההליך הזה צריך להיות חוקי.
ראובן ריבלין: רק חברי ועדת הכנסת יצביעו.
סאלח טריף: יצביעו, כאמור, רק מי שהם חברי ועדת הכנסת או מי שהחליף, בכתב, את חבר הוועדה.
סאלח טריף: חבר הכנסת וילן מחליף, כפי שכבר הודעתי, את חברת הכנסת זהבה גלאון.
צבי ענבר: מחליף בכתב רק מי שנבצר ממנו - - -
סאלח טריף: רבותיי, לאחר שנמסרה לנו הסכמתו בכתב של חבר הכנסת מרדכי, אני מבקש אתכם להצביע ולאשר את בקשתו של היועץ המשפטי לממשלה להסיר את חסינותו של חבר הכנסת יצחק מרדכי.
סאלח טריף: (חבר הכנסת יצחק מרדכי מגיש ליושב ראש ועדת הכנסת הודעה בכתב על הסכמתו לנטילת החסינות בכתב האישום שצורף לבקשתו של היועץ המשפטי לממשלה מיום 28.5.2000).
סאלח טריף: בעד בקשתו של היועץ המשפטי לממשלה לנטילת החסינות מחבר הכנסת י' מרדכי – 16 נגדה – אין נמנע – 1
סאלח טריף: ברוב של 16 בעד, ללא מתנגדים, נמנע אחד, אני מודיע שבקשתו של היועץ המשפטי לממשלה להסיר את חסינותו של חבר הכנסת מרדכי, אושרה.
סאלח טריף: הנושא הראשון שעל סדר יומנו הוא קביעת מסגרת דיון להצעות להביע אי אמון בראש הממשלה ועליי לציין כי כדרכנו בקודש אנחנו עושים זאת בתיאום, בהבנה ותוך כדי הגעה לסיכום פה אחד.
סאלח טריף: אני מציע, כמו שקבענו בפעם הקודמת, מסגרת דיון כדלהלן: לסיעות: ישראל אחת, הליכוד וש"ס – 10 דקות לכל סיעה, לסיעת מרצ 8 דקות עם אפשרות פיצול, לסיעת האיחוד הלאומי – 7 דקות, לסיעות בנות 4 – 6 חברים - 5 דקות, לסיעות בנות 3 חברים – 4 דקות, ולסיעות שיש להם חבר אחד או שניים – 3 דקות.
ראובן ריבלין: אדוני היושב ראש, הקואליציה יכולה, כמובן, להצטמצם בדבריה, הזמן יעמוד לרשותה, אבל יש רבים מחברי הכנסת שרוצים להתבטא קודם שראש הממשלה ייצא מהארץ - - -
סאלח טריף: אחרי שראש הממשלה יחזור תוכלו להתבטא.
ראובן ריבלין: אני רוצה לאפשר לכל אלה ששולחים אותו בברכה – לברך אותו אבל אני מבקש לכל מי שרוצים להביע את עמדתם – לאפשר להם לעשות זאת.
אופיר פינס-פז: זה לא סוד שראש הממשלה היה צריך לצאת עוד הבוקר למצרים וממצרים הוא היה צריך להמשיך, יחד עם מובארק, לארצות הברית.
אופיר פינס-פז: אבל משום שהוא מכבד את הכנסת ואת הצעת אי האמון הוא החליט לחזור ממצרים לארץ ולהשתתף בהצבעת אי האמון.
אופיר פינס-פז: יחד עם זאת, בגלל שכבר יש איחור בלוח הזמנים, אני מבקש מכם להתחשב, לא לבטל את אי האמון חלילה - - -
ראובן ריבלין: אני מסכים ללוח הזמנים אבל מבקש לתת לליכוד 12 דקות על מנת ששני דוברים יוכלו לקבל את רשות הדיבור.
ראובן ריבלין: כאמור, כל אחד מהם ידבר 6 דקות.
סאלח טריף: אני מעמיד להצבעה את ההצעה לקביעת מסגרת הדיון להביע אי אמון בראש הממשלה כפי שהחלטנו עליה.
סאלח טריף: * * * * * *
סאלח טריף: קודם שנמשיך בסדר היום שלנו ונעבור לסעיף הבא אני מעביר את רשות הדיבור ליושב ראש הכנסת.
אברהם בורג: רבותיי חברי ועדת הכנסת, אני מבקש לציין כי היום הזה נחשב ליום מורכב בצורה בלתי רגילה.
אברהם בורג: מכל מקום בשעה שבע וחצי אמור להגיע אליי מנכ"ל בית הנשיא על מנת להגיש לי את מכתב התפטרות הנשיא.
אברהם בורג: מיד לאחר מכן אני אכנס את נשיאות הכנסת, ובשעה שמונה אני מבקש לעלות לדוכן הכנסת כדי למסור לכנסת את התפטרות הנשיא, כנדרש.
אברהם בורג: אני מבקש מוועדת הכנסת, אם הדבר כמובן יהיה מקובל עליה, שאם לא נסיים עד שעה שמונה את הדיון וההצבעה בהצעות אי האמון - לאשר לי להפסיק את הישיבה לחמש שש דקות בדיון, לא יותר מכך, כדי להודיע את ההודעה בצורה מסודרת.
אברהם בורג: לאחר מכן יהיה אפשר להמשיך כרגיל בדיון.
אברהם בורג: אם עד שעה שמונה ההצבעה על הצעות אי האמון תסתיים – בוודאי שלא תהיה כל בעיה - - -
משה גפני: אני מבקש להבין מדוע ההודעה הזאת צריכה להימסר בדיוק בשעה שמונה?
סאלח טריף: הציבור צריך לדעת; השאלה מיותרת.
אופיר פינס-פז: מתי נשיאות הכנסת תתכנס באותו עניין?
אברהם בורג: בשעה רבע לשמונה.
סאלח טריף: כאמור, אנחנו מאשרים את בקשת יושב ראש הכנסת.
סאלח טריף: נמשיך בסדר יומנו.
סאלח טריף: הנושא הבא – הצעת חוק הכנסת (היועץ המשפטי לכנסת), - הכנה לקריאה ראשונה.
סאלח טריף: הצעת חוק הכנסת (היועץ המשפטי לכנסת) – הכנה לקריאה ראשונה
סאלח טריף: הצעת החוק מונחת על שולחננו, אני מבקש להזכיר לכם שכבר עברנו עליה במהלך שתי ישיבות ואני מבקש שהיועץ המשפטי של הוועדה, מר צבי ענבר, יזכיר לנו לאיזה סעיף הגענו?
סאלח טריף: אני מבין שסיכמנו את מחיקת סעיף 12 של הצעת החוק.
צבי ענבר: כפי שאתם רואים בנוסח שמונח בפניכם, על פי הצעת יושב ראש הכנסת מחקנו את סעיף 12.
סאלח טריף: האם הוכן נוסח חדש שבמקום הסעיף הזה?
צבי ענבר: כרגע אין צורך; כפי שאתם יכולים לראות בנוסח שהונח בפניכם, הסעיף מופיע כשהוא מחוק.
אופיר פינס-פז: האם יש סעיף אחר במקומו?
צבי ענבר: החלטנו לא להגיש את הסעיף הזה, לפחות לא בקריאה הראשונה - - -
סאלח טריף: להזכירכם, ירדנו מהעניין הזה ומחקנו את סעיף 12.
צבי ענבר: בסעיף הזה היה מדובר על סדרי בחירת היועץ המשפטי לכנסת אבל מסעיף 13 ואילך של ההצעה יש הוראות ברורות.
צבי ענבר: "סמכות המינוי 13.
צבי ענבר: היועץ המשפטי לכנסת מתמנה על ידי יושב ראש הכנסת בהתאם להליכים שנקבעו בחוק זה.
סאלח טריף: האם מדובר על ראש לשכת עורכי הדין או מי שכיהן כראש לשכת עורכי הדין?
צבי ענבר: כאמור, יושב ראש הכנסת ימנה את הוועדה הציבורית הזאת.
צבי ענבר: יו"ר הכנסת אברהם בורג: כיוון שבישיבה הקודמת התקדמנו עוד יותר בדיון אני מבקש שגב' ארבל אסטרחן תזכיר לנו על מה דובר אז?
ארבל אסטרחן: חבר הכנסת שטרית התנגד לנוסח שמוצע והוא טוען שהנוסח הזה נותן סמכות לבית המשפט העליון, ואילו בוועדת המינויים צריכים להיות חברים אנשים פוליטיים מהכנסת, לדוגמה, יושב ראש ועדת החוקה, חוק ומשפט, יושב ראש ועדת הכנסת, יושב ראש הוועדה לענייני ביקורת המדינה, יושב ראש הקואליציה ויושב ראש האופוזיציה.
ארבל אסטרחן: זאת היתה ההסתייגות העיקרית לעניין הזה.
ארבל אסטרחן: לעומת זאת יושב ראש הכנסת - - -
אברהם בורג: אני אציג את הדברים, ברשותכם.
אברהם בורג: בישיבה הועלו שתי קונספציות; אחת – שכל הליך הבחירה בסלקציה, בברירה, הוא הליך יותר חיצוני מאשר בית המשפט, והשנייה – שהובעה על ידי חבר הכנסת שטרית ורבים אחרים – שהליך הבחירה צריך להעשות יותר על ידי כוחות פנימיים.
אברהם בורג: זה לגבי הברירה באשר לשאלה מי הם המועמדים.
אברהם בורג: לאחר מכן שאלתי את עצמי האם ועדה מן הסוג הזה, בקונייקטורה הפנימית שנוצרת בכנסת, יכולה לכפות על יושב ראש הכנסת יועץ משפטי כזה שהוא לא רוצה?
אברהם בורג: ברור שיושב ראש הכנסת לא יכול לעבוד אפילו לא דקה עם יועץ משפטי שהוא לא רוצה אותו אבל הקונייקטורה הפוליטית, אם הולכים לוועדה פוליטית כמו שחבר הכנסת שטרית רוצה, יכולה להכריח את יושב ראש הכנסת לפעול יחד אתו ולכן אני טענתי שצריך להתקיים בהקשר הזה של הדברים מהלך דו שלבי; השלב האחד צריך להיות תהליך הברירה של המועמדים.
אברהם בורג: אם יש כמה מועמדים, נניח שניים שלושה שעברו את הקריטריונים והם נמצאו ראויים, מביניהם יחליט יושב ראש הכנסת את מי הוא רוצה שיקבל את תפקיד היועץ המשפטי לכנסת.
סאלח טריף: מה קורה אם יש רק מועמד אחד?
יש זכות לומר: מר יהושע שופמן אמר בדיון הקודם שיש מנגנונים כאלה במערכות המוכרות לנו, זאת אומרת שלא מדובר באיזשהו חידוש יוצא דופן - - -
סאלח טריף: במנגנון לבחירת שופטים יש לנשיא בית המשפט העליון משמעות רבה.
סאלח טריף: השאלה שאני מבקש לשאול בהקשר הזה של הדברים היא אם לגבי בחירת יועץ משפטי לכנסת לא צריכה להיות לנו איזושהי גישה?
סאלח טריף: הרי אנחנו בוחרים שופטים לבית המשפט העליון ולכל בתי המשפט האחרים, האם אנחנו לא צריכים להיות מעורבים בבחירת היועץ המשפטי לכנסת?
סאלח טריף: נראה לי שקיים כאן איזשהו ליקוי.
אברהם בורג: צריך להיות איזון ואז הכנסת מעורבת בתהליך הברירה אבל היא מגיעה עד לנקודה שבה היא איננה יכולה לכפות את דעתה כי חברי הכנסת נתקלים רק בפן אחד של עבודת היועץ המשפטי לכנסת - - -
סאלח טריף: אני חושש מאד מהקטע של תהליך הברירה כיוון שרק משפטנים - - -
אברהם בורג: אני מצדד בכך שיגישו לנו שמות של שניים שלושה מועמדים שעונים לקריטריונים, ומתוכם ייבחר היועץ המשפטי לכנסת ואני רוצה להקביל את העניין הזה, לרגע, ברמה העקרונית, ליועץ המשפטי לממשלה או ליועץ פרטי שלך שכופים אותו עליך.
אברהם בורג: אני לא רוצה שיכפו עליי - - -
סאלח טריף: אנחנו לא נהיה מעורבים בהליך כזה?
אברהם בורג: תהיו.
אברהם בורג: אני רוצה להביא בפניכם דוגמה לצורך המחשת העניין, של שלושה ח"כים מוועדת החיפוש, ואני אתן דוגמה תיאורטית לשם המחשת דבריי; יושב ראש ועדת הכנסת, יושב ראש הוועדה לענייני ביקורת המדינה ויושב ראש ועדת החוקה, חוק ומשפט.
אברהם בורג: המרואיינים יוצגו בפניהם ובפני היועץ המשפטי היוצא של הכנסת.
אברהם בורג: אם נבחרו מתוכם שניים שלושה שנמצאו ראויים לתפקיד היועץ המשפטי לכנסת, כל אחד מהם עומד ברמה ובסטנדרדים הדרושים, - מביאים את ההכרעה בפני יושב ראש הכנסת וכך עשינו, לדוגמה, כאשר בחרנו את קצין הכנסת.
אברהם בורג: הגישו לי רשימה של ששה מועמדים ראויים ואני המלצתי על אחד מהם.
אברהם בורג: תארו לכם שהוועדה הפוליטית, בקונייקטורה פוליטית, החליטה לכפות על יושב ראש הכנסת יועץ משפטי שהוא לא רוצה אותו – זאת הזמנה לגיהינום.
אברהם בורג: להזכירכם, בישיבה הקודמת הוצעה הצעה שכבר התחילה להתלבן אם כי היא לא הגיעה כדי הכרעה.
ראובן ריבלין: בזמנו תמכתי ואני עדיין תומך בהצעה שליועץ המשפטי לכנסת יהיה מעמד עצמאי מכל הסיבות שנמנו ואני לא אחזור עליהן.
ראובן ריבלין: אבל אז כבר טענתי שכאשר נעביר חוק שיקנה מעמד עצמאי ליועץ שהוא יכול להיות לאומתי ליועץ המשפטי לממשלה, אמרתי שתהיה לנו בעיה בבחירתו משום שהבחירה של היועץ המשפטי לממשלה, אם כי היא נעשית בעזרת אמות מידה שנוצרו כתוצאה ממנהגים ומנוהגים שהפכו להיות מחייבים, ואפילו בית המשפט העליון פעמים נתן את דעתו לעניין הזה.
ראובן ריבלין: להזכירכם, בתולדות מדינת ישראל היתה אפילו פרשה שהיתה קשורה לעניין הזה, על כל פנים כשאנחנו עובדים במסלול של בחירת יועץ משפטי לכנסת נפרד ועצמאי – אנחנו ניכנס לבעיה.
ראובן ריבלין: מכל מקום השאלה הנשאלת בהקשר הזה של הדברים היא, האם היועץ המשפטי לכנסת שייבחר ייבחר לקדנציה אחת של הכנסת או שבכל קדנציה הוא יצטרך להיבחר מחדש?
ראובן ריבלין: אפילו פורמלית.
אברהם בורג: התשובה לשאלה הזאת מופיעה בהצעת החוק בסעיף אחר.
ראובן ריבלין: יושב ראש הכנסת הנוכחי אומר בצדק ובלהט שהוא רוצה שהיועץ המשפטי לכנסת שיעבוד לצדו יהיה אדם שיכהן במשרת אמון כזאת שהוא יוכל לכבד את המלצותיו אבל גם לראות עין בעין כאשר צריך לפעול - - -
אברהם בורג: לא זאת הבעיה; במקרה של הסכמה – אין כמובן בעיה.
ראובן ריבלין: מה שאני מבקש לומר הוא שיושב ראש הכנסת רוצה לברור לו מבין היועצים המשפטיים אדם כזה שהוא יוכל לעבוד יחד אתו אבל ההיגיון אומר שלא טעמו של אותו יושב ראש הכנסת שבחר את אותו יועץ משפטי לכנסת, יכול להיות כטעמו של יושב ראש הכנסת הבא אחריו.
ראובן ריבלין: זאת אומרת שיכולה להיווצר בעיה אצל יושב ראש כנסת חדש שיגיד: מה פתאום "הלבישו" עליי יועץ משפטי לכנסת, מסויים?
ראובן ריבלין: יותר מכך; יושב ראש כנסת מסויים יכול להגיד טרם פרישתו שהוא, טרם צאתו מהכנסת, כבר יכפה על יושב ראש הכנסת הבא יועץ משפטי לכנסת שעלול להיות ליושב ראש הכנסת הבא בבחינת מטרד מאין כמוהו.
ראובן ריבלין: אני מדבר על דברים שאנחנו צריכים, כמובן, לשקול אותם בכובד ראש.
ראובן ריבלין: לדוגמה, האם היועץ המשפטי לכנסת לא צריך להיות היועץ המשפטי של הכנסת כולה, של כל סיעות הבית?
אברהם בורג: ולכן?
אברהם בורג: למה אתה רוצה להגיע?
ראובן ריבלין: הכנסת היא זאת שצריכה לבחור את היועץ המשפטי לכנסת ויכול להיות שצריך לאפשר ליושב ראש הכנסת איזשהו מעמד של זכות וטו על מנת לרצות את העניין האישי - - -
אברהם בורג: זה בדיוק מה שאני מציע.
אברהם בורג: לשאלת הכפייה מקדנציה לקדנציה, שהעלית, אני מבקש להשיב שאבי זכרונו לברכה היה אומר שדמוקרטיה זה עסק נפלא – חבל שהבחירות הורסות אותו כל ארבע שנים.
אברהם בורג: תמיד יש חיסרון כזה בעולם שיש בו קדנציות.
אברהם בורג: בכל דבר שאתה בוחר – להוציא את הנבחר עצמו, אנחנו בוחרים כך את מבקר המדינה, אנחנו בוחרים כך שופטים, אנחנו בוחרים כך קאדים, אנחנו בוחרים כך רבנים, אלא מה?
אברהם בורג: – אנחנו מניחים שלפחות בתקופה שאנחנו עובדים אתם – אכן נוכל לעבוד אתם.